ANC baat by storie oor gronddiefstal | Netwerk24
ANC baat by storie oor gronddiefstal
Deur Izak Bergh, Marchand 08 November 2019 00:00
Herhaal ’n leuen genoeg, en mense begin dit as die waarheid aanvaar.
Veral dié wat dit wíl glo.
Dit is die geval met die beskuldigings van gronddiefstal deur wittes.
Dit is so dat die Nasionale Party eiendom onregmatig onteien het, maar baie daarvan is intussen teruggegee of die eienaars is vergoed.
Baie plase wat aan mense van kleur behoort het, is deur wittes gekoop.
In die Noord-Kaap veral is honderde plase gekoop en nie gesteel nie.
’n Deel van die Kakamas-besproeiingskema wat deur die NG Kerk aangelê is, is van bruin boere gekoop.
Die ANC vind baie baat by die diefstalstorie.
Hulle werf steun daarmee, maar dit skep kwade gevoelens en wrywing tussen wittes en swartes.
Dit veroorsaak ook dat diefstal en moord geregverdig word met die redenasie dat dit wittes se verdiende loon is.
Dit is waarom die ANC-leierskap hulle nie sterk uitspreek oor plaasaanvalle nie.
Meer oor: Gronddiefstal | My Stem